open-index/open-wikipedia-markdown huggingface dataset:
شاہ حسین اورنگ آبادی

**شاہ حسین اورنگ آبادی** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## مسکن
شاہ حسین قلعہ پر پنڈا، اورنگ آباد، دکن (ہندوستان) کے رہنے والے تھے۔

## ارادت
شاہ حسین نے سلوک باطنی کی تربیت کا آغاز خواجہ محمد معصوم (متوفی 1079ھ/1668ء) کے خلیفہ مجاز شیخ ابو المظفر برہانپوری (متوفی 1108ھ/1697ء) کی خدمت میں کیا۔ ان کی صحبت نے آپ کے سلوک کو مرتبہ اعتبار تک پہنچایا۔

## بیعت و خلافت
ابھی شاہ حسین کی داڑھی نہیں آئی تھی کہ پہلی بار حضرت شیخ ابو المظفر برہانپوری کے ہمراہ سرہند شریف میں حاضری دی اور خواجہ محمد
معصوم کے ارادت مندوں میں شامل ہو گئے۔ اس موقع پر خواجہ محمد معصوم نے شیخ ابو المظفر برہانپوری سے فرمایا: اس بچے کی استعداد کو کام میں لاؤ۔
بعد ازاں آپ سرہند شریف میں خواجہ محمد معصوم کی خدمت میں حاضر ہوئے۔ مرشد کامل نے توجہات عالیہ سے ممتاز فرمایا اور بلا واسطہ خلافت سے سرفراز فرمایا۔ آپ فرمایا کرتے تھے کہ خواجہ محمد معصوم کی جین حیات میں مجھے سات بار سرہند شریف حاضر ہونے کا شرف نصیب ہوا۔

## جذب
شاہ حسین صاحب جذب و کرامات اور حامل معارف وتصرفات کثیرہ تھے۔ صاحب روضتہ القیومیہ نے آپ کو حضرت شیخ ابو المظفر برہانپوری کا خلیفہ اعظم لکھا ہے، نیز یہ کہ آپ نہایت عزیز الوجود تھے۔ جذ ب قوی تھا۔ آپ کی کوئی شخص تاب نہ لا سکتا تھا۔ جس پر توجہ فرماتے ، وہ بے ہوش ہو جاتا۔ آپ کی ملاقات خواجہ محمد زبیر (متوفی 1152ھ بمطابق 1740ء) سے بھی رہتی تھی۔

## کشف
شاہ حسین اورنگ آبادی صاحب کشف بزرگ تھے۔ آپ کا یہ طریقہ تھا کہ جب کوئی حاجت مند آپ کے پاس آتا تو آپ نظر کشفی سے اس کی
حاجت کو معلوم کر لیتے اور اسے بتا دیتے۔ بعد ازاں حاجت اور حاجت مند کی حیثیت کے مطابق اس کا نذرانہ مقرر ہوتا اور رقم کسی تیسرے فریق کے پاس بطور امانت رکھوا دی جاتی۔ اگر حاجت مند کی ضرورت الله تعالی پوری فرما دیتے تو آپ نذر قبول کر لیتے ، وگرنہ قبول نہ فرماتے تھے۔ اکثر یہی ہوتا کہ آپ کا کہا ہوا پورا ہو جاتا۔ اگر آپ حاجت کے پورا نہ ہونے سے پہلے آ گاہ ہو جاتے تو فرماتے تھے کہ یہ کام نہیں ہونے والا، میں نیاز لے کر دغا نہیں کرتا۔

## وصال
شاہ حسین فرماتے تھے کہ چونکہ مسنون عمر تریسٹھ برس ہے۔ مجدد الف ثانی (متوفی 1034 بمطابق 1624ء) کی عمر بھی اتنی ہی ہوئی تھی، بلکہ غالب گمان ہے کہ آپ کے پیر اول شیخ ابوالمظفر م (متوفی 1108ھ/1697ء) کی عمر بھی اتنی ہی بتاتے تھے۔ لہذا فرماتے تھے کہ ہماری عمر بھی اتنی ہی ہوگی۔ ظاہری طور پر اتنی ہی عمر میں آپ کا وصال ہوا۔ آپ کی تاریخ وفات 1109ھ بمطابق 1697ء تھی۔ آپ کی تدفین قلعہ پرینڈا اورنگ آباد دکن میں کی گئی اور یہی آپ کا مزار مرجع خلائق ہے۔ 

## حوالہ جات
معمر بن مثنى

**معمر بن المثنى** (728ء تا 825ء) عربی قواعد کے ماہر تھے اور دور اول کے مسلمانوں میں سے ہیں۔ ان کی کنیت ابو عبیدہ ہے اور وہ اسی نام سے مشہور ہوئے۔ ان کی ولادت بصرہ میں ہوئی اور وہیں وفات پائی۔ ابو عمر بن علاء بصری اور یونس بن حبیب کے شاگرد ہوئے۔ وہ ان تین ہمعصر علما میں سے ہیں جنھوں آپس میں خوب اختلاف کیا اور خوب جھگڑا کیا؛ وہ خود، ابو زید اور اصمعی۔ وہ ایک متنازع شخصیت تھے۔ ابن قتیبہ دینوری کا کہنا ہے کہ ابو عبیدہ غیر پسندیدہ عرب میں سے ایک ہیں۔ البتہ ان کے ہمعصر انھیں اپنے زمانہ کے بڑے علما اور ماہر علوم و فنون مانتے ہیں۔ وہ زمانہ جاہلیت کے حالات کے بڑے جانکار تھے اور عرب کے متعلق بہت معلومات رکھتے تھے۔ وہ شعوبیہ کی طرف مائل تھے۔

## حالات زندگی
ابو عبیدہ کے والد باجروان کے یہودی تھے۔ باجروان فارس کا ایک علاقہ تھا۔ والد رنگ ریز تھے۔ اصمعی نے ان کو اس پر عار دلائی ہے۔ ہارون الرشید نے 188ھ میں انھیں بغداد بلایا اور ان سے علم حاصل کیا۔ جاحظ کا کہنا ہے کہ ابو عبیدہ سے زیادہ جامع علوم نہیں دیکھا۔ وہ اباضیہ شعوبیہ تھے۔ حافظ حدیث تھے۔ امام شمس الدین ذہبی لکھتے ہیں؛

ابو عبیدہ لسانیات کے امام تھے۔ وہ مفردات القران کے سب سے زیادہ جاننے والے تھے۔ عربی زبان کے سب سے بڑے عالم اور عرب کے ایام جاہلیت سے سب سے بڑے آشنا تھے۔ ابن ہشام نے انھیں معانی قران کا امام مانا ہے۔ ابو عبیدہ قران صحیح سے نہیں پڑھ سکتے ہیں۔ وہ تلاوت میں غلطیاں کرتے تھے مگر معانی قران میں ان کا کوئی ثانی نہیں تھا۔ وہ غریب اور نوادر الفاظ کے بھی معنی بتا دیا کرتے تھے۔ ابن ندیم نے ان کی کتب کی تعداد 105 بتائی ہے۔ ان کی کتاب “کتاب الایام]] ابو الفرج اصفہانی کی کتاب الاغانی اور ابن اثیر جزری کی تاریخ کا منبع ہے۔ ان کی کتابیں اب ناپید ہیں۔

ان کی وفات بصرہ میں 825ء میں ہوئی۔

## حوالہ جات

زمرہ:728ء کی پیدائشیں
زمرہ:825ء کی وفیات
زمرہ:آٹھویں صدی کے عرب شعرا
زمرہ:بصری شخصیات
زمرہ:عہد عباسی کے شعرا
زمرہ:قرون وسطی کے عرب ماہر لسانیات
زمرہ:آٹھویں صدی کے ماہرین علم زبان
زمرہ:209ھ کی وفیات
زمرہ:110ھ کی پیدائشیں
زمرہ:130ھ کی پیدائشیں
زمرہ:بصرہ کے گرائمر دان
زمرہ:عرب ماہرین صرف و نحو
زمرہ:824ء کی وفیات
زمرہ:210ھ کی وفیات
زمرہ:نویں صدی کی عراقی شخصیات
زمرہ:عراقی مصنفین
زمرہ:نویں صدی کے عرب مصنفین
زمرہ:ماہر عربیات
زمرہ:آٹھویں صدی کے مصنفین
زمرہ:عرب کے ماہرین لسانیات
زمرہ:عراقی ماہرین لسانیات
زمرہ:نویں صدی کی عباسی شخصیات
زمرہ:آٹھویں صدی کی عباسی شخصیات
زمرہ:نویں صدی کی عرب شخصیات
زمرہ:آٹھویں صدی کی عرب شخصیات
آخوند سجاول سرہندی

**آخوند سجاول سرہندی** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## تعارف
آخوند سجاول سرہندی کا اصل نام **عبد الحق** یا **عبد الخالق** تھا۔ آپ کا مولد سرہند شریف سے تقریبا چودہ میل شمال مشرق میں واقع قصبہ مورندہ تھا اور مسکن شریف سرہند شریف تھا۔

## علم و فضل
آخوند سجاول ایک پرہیزگار عالم اور کثیر الاعتبار فاضل تھے۔ ظاہری علوم میں کمال حاصل کرنے
کے بعد جوانی ہی میں خواجہ معصوم (متوفی 1079ھ بمطابق 1668ء) کی خدمت میں سرہند شریف آ گئے اور یہاں درس و تدریس میں مشغول ہو گئے۔

## درس و تدریس
آخوند سجاول مدرسہ سرہند شریف میں درس و تدریس کی خدمات سر انجام دیتے رہے۔ حضرت
مجددالف ثانی مالی (متوفی 1034ھ/1624ء) کے خاندان کے اکثر حضرات آپ کے شاگرد تھے۔ شیخ محمد فضل (متوفی ،1117ھ/1705ء)، شیخ محمد سیف الدین (متوفی 1096ھ/1685ء)، شیخ عبد الطیف (متوفی 1111ھ/1700ء) اور شیخ عبد الاحد وحدت (متوفی 1127ھ/1715ء) نے دینی علوم میں آپ سے استفادہ کیا۔ شیخ محمد صدیق (متوفی 1130ھ/1718ء) نے بھی چند کتابیں آپ سے پڑھیں۔ خواجہ محمد معصوم کی قرآن مجید کی سماعت بھی آپ سے ہی وابستہ ہے۔

## بیعت و خلافت
آخوند سجاول کو جوانی میں ہی خواجہ محمد معصوم کے دست مبارک پر بیعت کا شرف حاصل ہوا۔ درس و تدریس، تصنیف و تالیف کے ساتھ ساتھ سلسلہ عالیہ نقشبندیہ مجددیہ کے فیوض و برکات اخذ و کسب کرتے رہے۔ باطنی سلوک کی تکمیل کے بعد اجازت و خلافت سے مشرف ہوئے اور بلند بشارتوں کی خوشخبری پائی۔

## سعادتیں
آخوند سجاول کو خواجہ محمد معصوم کے وصال کے بعد غسل دینے کی سعادت نصیب فرمائی۔ خواجہ محمد معصوم کی اہلیہ محترمہ اپنی مجالس
خلوت میں صاحبزادیوں او خلص خواتین کے سامنے آپ کے اس حق (خدمت) کا ذکر فرمایا
کرتی تھیں۔
علاوہ ازیں جب شیخ محمد عبید اللہ (1083ھ/1672ء) اورنگ زیب عالمگیر (1118ھ/1707ء) جو ان کا بہت عقیدت مند تھا، کی خواہش پر دہلی گئے تو آپ بھی ان کے رفیق سفر تھے۔ شیخ محمد عبیداللہ نے اسی سفر میں وصال فرمایا اور آپ کو انھیں غسل دینے کی سعادت بھی نصیب ہوئی۔

## قبولیت خاص
آخوند سجاول خواجہ محمد معصوم کو اپنے گھر دعوت کے لیے بلایا کرتے تھے اور خواجہ محمد معصوم آپ کے ہاں قدم رنجہ فرمایا کرتے تھے۔ سرہند شریف سے چار فرسنگ کے فاصلہ پرقریہ **برکت چرک‘** آپ کا گاؤں تھا جس میں آپ کے
عروض معاش تھے۔ ایک بار آپ خواجہ محمد معصوم کو وہاں لے گئے ، جس سے معلوم ہوتا ہے کہ آپ کو خواجہ معصوم کے ہاں قبولیت خاص حاصل تھی۔

## وصال
آخوند سجاول کا وصال قضائے الہی سے اپنے گاؤں برکت چرک میں ہوا۔ آپ کی تدفین خواجہ محمد معصوم کے روضہ کے قریب سرہند شریف میں کی گئی۔

## تصانیف
آخوند سجاول درس و تدریس کے ساتھ ساتھ فارغ لمحات میں تالیف و تصنیف میں مصروف رہتے تھے۔ آپ سے درج ذیل یادگار ہیں۔
# شرح ہدایہ (فارسی)
# مسائل شرح وقایہ : ترجمہ شرح وقایہ(فارسی)
# مسائل ضروریہ (فارسی) 

## حوالہ جات
میر شرف الدین حسین

**میر شرف الدین حسین** مجدد الف ثانی کے سجادہ نشین خواجہ محمد معصوم سرہندی کے خلیفہ خاص تھے۔

## وطن
میر شرف الدین حسین کا تعلق اندجان سے تھا، جو فرزانہ کے شمال مشرق میں ایک درہ کے کنارے پر واقع تھا۔ مکتوبات معصومیہ میں آپ کے نام چار مکاتیب میں سے تین کا موضوع "وحدت الوجود" ہے اور اس میں احتیاط کرنے کی تلقین ہے۔ دو مکتوبات میں آپ کے نام کے ساتھ نسبت **اند جانی ثم لاہوری** لکھی ہے۔ جس سے گمان ہوتا ہے کہ آپ اند جان سے لاہور آئے اور پھر یہیں سکونت اختیار کر لی۔

## بیعت و خلافت
میر شرف الدین حسین خواجہ محمد معصوم (متوفی 1079ھ بمطابق 1668ء) کے مخصوص مخلص خادموں اور منظور نظر مریدوں میں سے تھے۔ خواجہ معصوم نے آپ کو خلافت سے مشرف فرما کر لاہور متعین فرمایا۔ بعد ازاں بھی خواجہ معصوم کی خدمت اقدس میں حاضر ہوتے رہتے تھے۔ مرشد کامل کے وصال کے بعد بھی سرہند شریف ہر ایک دوسال کے بعد آتے رہتے تھے۔ آپ سرہند میں کئی ماہ تک وہاں مقیم رہ کر روضہ مقدسہ کی زیارت کی سعادت حاصل کرتے تھے۔ اس سعادت کے بعد اپنے وطن لاہور کی جانب لوٹ جاتے تھے۔

## مقام و منزلت
میر شرف الدین حسین معانی و اسرار کے نکتہ سنج اور کمالات ابرار کے بانی مبانی تھے۔ توکل آپ کی زندگی کا شیوہ خاص تھا۔ آپ میں استقامت کی کرامت تھی۔ بر وحدت الوجود میں مستغرق تھے اور کثرت کو کفر تصور کرتے تھے۔ چونکہ آپ کی ابتدائی سیر بھی منزل وحدت الوجود تھی۔ آپ کو اس مقام کی لذت کا ذائقہ اس قدر اچھا لگا کہ آپ آداب شریعت اور اس سے اوپر کے مقامات کا اعتراف کرنے کے باوجود عمر بھر اس مقام (وحدت الوجود) پر پرجوش طریقہ سے کار بند رہے اور اس میں حلاوت محسوس کرتے رہے۔
خواجہ سیف الدین (متوفی 1096ھ/1685ء) آپ کو فرمایا کرتے تھے۔
* میر شرف الدین تم اس عہد کے محی الدین (ابن عربی) ہو۔
خواجہ محمد سیف الدین نے تحریر فرمایا ہے کہ حضرت خواجہ معصوم نے میر شرف الدین حسین کوحقیقت قرآن مجید کے وصول کی بشارت عنایت فرمائی تھی۔

## كلمات لطيف
میر شرف الدین حسین سے کلمات لطیف سنے میں آئے ہیں۔ ایک امیر آدمی آپ کا بے رنگ مخلص تھا۔ ایک روز اس نے بڑے شوق سے آپ سے عرض کیا کہ حضرت! مجھے نصیحت فرمائیں۔ آپ نے فرمایا:
* نصیحت تو اس کو کی جاتی ہے جس کا کوئی براعمل نصیحت کرنے والے کی نگاہ میں آئے ، لیکن تم جیسے لوگوں سے اگر کوئی ناروا حرکت مجلس یا خلوت میں سرزد ہو جائے تو سب حاضرین خوش فہی کی وجہ سے اسے کرامت ہی سمجھتے ہیں اور اسے عقلی دلیلوں سے معقول ثابت کرنے کی کوشش کرتے ہیں، جس سے بے اختیار تم جیسون کا نفس مسرور ہو جاتا ہے، لہذا تمھیں کن الفاظ میں نصیحت کی جائے؟

## وصال
میر شرف الدین حسین کا وصال اسی برس کی عمر میں 1103ھ بمطابق 1692ء میں ہوا۔ آپ کی تدفین لاہور میں کی گئی۔

## اہلیہ محترمہ
میر شرف الدین حسین کی اہلیہ صحیح النسب سید زادی اور خواجہ محمد معصوم کی ایک عظیم مخلصہ تھیں۔ خواجہ معصوم کے حکم سے ذاکرات خواتین کا حلقہ کرتی تھیں۔ ان کی ہمت مستثنی تھی۔ آپ اپنے شوہر نامدار کے ہمراہ سرہند شریف آیا کرتی تھیں۔ اپنے شوہر نامدار کے وصال کے تین یا چار سال بعد 1105ھ بمطابق 1695ء یا 1106ھ بمطابق 1696ء میں رحلت فرمائی۔ آپ کی آخری آرام گاہ لاہور میں ہے۔ 

## حوالہ جات
فتح علی خاں قزلباش

**نواب سر فتح علی خاں قزلباش** (پیدائش: 1862ء - وفات: 28 اکتوبر 1923ء) کے سی آئی ای برطانوی راج کے دوران لاہور ، پنجاب کے ایک جاگیردار تھے۔

## سیرت
نواب سر فتح علی خاں کی ولادت 1862 میں  ہوئی۔آپ کے والد کانام سردار نثار علی خاں اوردادا کانام علی رضا خاں تھا۔1895 میں آپ  نے چترال مہم کے دوران حکومت کی مدد کی ، بڑی تعداد میں سرحدی قبائل کو حکومت ہند سے دوستی کرنے پر آمادہ کرنے میں کامیابی حاصل کی۔  بطور انعام آپ کو  چناب کالونی میں  پیروکاروں کے لیے 2000 ایکڑ اراضی حاصل کی۔  آپ پنجاب لیجسلیٹو کونسل کے لیے منتخب ہوئے اور 1897 کی قحط پر منعقد کانفرنس میں پنجاب کی نمائندگی کی۔ 1898 میں وہ اپنے چچا نواب سر نوازش علی خاں کے بعد قزلباش قبیلے کے سربراہ مقرر ہوئے۔  1902 میں ، آپ کو کنگ ایڈورڈ ہشتم اور ملکہ الیگزینڈرا کی تاجپوشی میں پنجاب کی نمائندگی کرنے کے لیے منتخب کیا گیا تھا۔ 1904ء میں آپ کونسل آف انڈیا میں غیر سرکاری ممبر کے طور پر منتخب ہوئے تھے جہاں ریاست آگرہ اور اودھ کے متحدہ صوبوں کی نمائندگی کرتے تھے ۔ پہلی جنگ عظیم کے دوران میں انھوں نے جنگ کی کوششوں میں دیگر شراکت کے ساتھ 22،000 روپے بھی دیے۔  انھیں 1921 میں ہندوستانی سلطنت کا نائٹ کمانڈر بنا دیا گیا۔  28

## تعلقہ نواب گنج علی آباد
آپ بھارتی ریاست صوبہ متحدہ کے ضلع بہرائچ کے تعلقہ نواب گنج علی آباد کے تعلقہ دار بھی تھے۔ ڈاکٹر عبرت بہرائچی آپ کے بارے میں لکھتے ہیں کہ ’’ نواب صاحب سر فتح علی خاں نے علاقہ بہرائچ میں آم۔لیچی ودیگر اثمار کے باغات لگوائے ، اپنے تعلقہ میں ترقیاتی کاموں کو کرایا۔علی گڑھ مسلم یونیورسٹی کے قیام میں مہاراجا سر علی محمد خاں والی ریاست محمودآباد کے دوش بدوش کام کیا۔لکھنؤ اودھ میں قائم شیعہ کالج کے بانیان میں تھے۔شہر لکھنؤ اور شہر بہرائچ میں آپ نے کئی عمارتیں تعمیر کرائی۔جن میں شہر بہرائچ کا عالی شان امام باڑہ قابل ذکر ہے۔

## وفات
نواب سر فتح علی خاں کا انتقال 28 اکتوبر 1923 کو ہوا تھا۔ آپ کی تدفین کربلا میں ہوئی۔

## حوالہ جات

}

زمرہ:1923ء کی وفیات
زمرہ:1862ء کی پیدائشیں
زمرہ:پنجابی شخصیات
زمرہ:لاہوری شخصیات
زمرہ:بہرائچ کی شخصیات
زمرہ:بہرائچ
زمرہ:صوبہ پنجاب (برطانوی ہند) کی شخصیات
چچا بھتیجا

چاچا بھتیجا 1977ء میں ریلیز ہونے والی ہندوستانی بالی ووڈ فلم ہے، جسے سلیم جاوید نے لکھا ہے اور اس کی ہدایتکاری منموہن دیسائی نے کی ہے۔  من موہن دیسائی کے لیے یہ سال کی چوتھی ہٹ فلم تھی جوامر اکبر انتھونی، دھرم ویر اور پروریش  کے بعد ریلیز ہوئی ۔ دھرمیندر (دھرم ویر کے بعد) کے ساتھ یہ ان کی دوسری فلم تھی۔ چاچا بتھیجا میں دھرمیندر، رندھیر کپور، رحمان، ہیما مالنی، یوگیتا بالی، جیون، ماسٹر ستیجیجت اور سونیا ساہنی نے اپنی اداکاری کے جوہر دکھائے۔
### پلاٹ
تیجا (رحمان) اپنے کنبے، بیوی، سیتا، بھائی شنکر (دھرمیندر) اور ایک بیٹے سندر (رندھیر کپور) کے ساتھ رہتے ہیں۔ یہ کنبہ ہنسی خوشی کے ساتھ اپنی زندگی گزار رہا ہے ۔ سیتا کی موت کے بعد، حالات بدلاؤ لیتے ہیں۔ تیجا دوبارہ شادی کرنا چاہتے ہیں اور وہ ایسا ہی کرتا ہے۔ اب اس کی نئی بیوی سونیا (سونیا ساہنی) ہے، جو اس کے  محلاتی گھر میں اپنے بھائی لکشمیڈاس (جیون) کے ساتھ اس کے ساتھ رہنے آتی ہے۔ ان کا تیجا کی املاک پر قبضہ کرنے کا مکروہ ایجنڈا ہے۔ شادی کے فورا بعد ہی، غلط فہمیاں پیدا ہو جاتی ہیں اور شنکر سے گھر چھوڑنے کو کہا جاتا ہے۔ ان غلط فہمیوں میں سندر بھی شامل ہے، جن سے تیجا کے ذریعہ گھر چھوڑنے کو بھی کہا گیا ہے۔ تیجا کے خیال میں ان کا بھائی اور بیٹا ان کی نئی شادی شدہ بیوی سونیا کے خلاف سازشیں کر رہے ہیں۔ کچھ سالوں کے بعد، سندر بڑا ہوجاتا ہے اور شنکر بلیک مارکیٹر بن گیا۔ چاچا شنکر اور بھتیجا سندر دونوں ایک دوسرے کی شناخت کو جانے بغیر ملتے ہیں اوران کے درمیان میں تصادم ہوتا ہے۔ جب انھیں احساس ہوتا ہے کہ وہ رشتے دار ہیں تو، وہ سونیا کو بے نقاب کرنے کا فیصلہ کرتے ہیں اور تیجا کی آنکھیں کھول دیتے ہیں، جو سونیا کی محبت سے پوری طرح اندھا ہو چکے ہیں

## حوالہ جات

زمرہ:1970ء کی دہائی کی ہندی زبان کی فلمیں
زمرہ:1977ء کی فلمیں
زمرہ:اردو زبان کی فلمیں
زمرہ:بھارتی فلمیں
زمرہ:سلیم-جاوید کے منظر نامے
زمرہ:منموہن دیسائی کی ہدایت کاری میں بننے والی فلمیں
زمرہ:ہندی زبان کی فلمیں
زمرہ:1970ء کی دہائی کی ہندی فلم نامکمل
زمرہ:1970ء کی دہائی کی اردو زبان کی فلمیں
زمرہ:1970ء کی دہائی کی بھارتی فلمیں
زمرہ:بھارتی مزاحیہ-ڈراما فلمیں
زمرہ:لکشمی کانت پیارے لال کی مرتب کردہ موسیقی پر مشتمل فلمیں
غازی علم الدین(پروفیسر)

پروفیسر غازی علم الدین یکم جنوری 1959ء میں قصور کے ایک نواحی قصبے "برج کلاں " میں میاں شہاب الدین کے گھر پیدا ہوئے۔ابتدائی تعلیم پرائمری اسکول برج کلاں اور ثانوی تعلیم گورنمنٹ ہائی اسکول گنڈا سنگھ والا ضلع قصور میں حاصل کی جبکہ انٹرمیڈیٹ اور گریجویشن کاامتحان گورنمنٹ اسلامیہ کالج قصور سے پاس کرکے ایم اے عربی اورینٹل کالج پنجاب یونیورسٹی لاہور ‘ ایم اے اسلامیات پنجاب یونیورسٹی سے پاس کیا ۔ جبکہ ایم فل کی ڈگری علامہ اقبال اوپن یونیورسٹی اسلام آباد سے 1999ء حاصل کرکے تدریسی شعبے کو ذریعہ معاش بنایا اور گورنمنٹ انٹرکالج فورٹ عباس ضلع بہاولنگر سے ملازمت کا آغاز کیا۔بعد ازاں کوٹلی ‘ میرپور ‘ ڈڈیال آزادکشمیر کے کالجز میں تدریسی فرائض انجام دیے۔مئی 2013ء میں آپ کو پرموٹ کرکے پرنسپل گورنمنٹ کالج گل پور آزادکشمیر تعینات کر دیا گیا جہاں آپ جنوری 2014ء تک تعینات رہے۔بعد ازاں گورنمنٹ ڈگری کالج افضل پور ‘ پوسٹ گریجویٹ ایجوکیشن کالج میرپور میں بطور پرنسپل خدمات انجام دے کر بیسویں گریڈ میں 31دسمبر 2018ء کو ریٹائر ہو گئے ۔
## تصانیف
آپ کی تصانیف میں اہم یہ ہیں،
# میثاق عمرانی ‘
# لسانی مطالعے ‘
# تنقیدی تجزیاتی مطالعے ‘
# سروش اقبال کے نام ‘
# تخلیقی زاویے
# لسانی لغت ‘
# اردو معیار اور استعمال ‘ ‘
# اہل قلم کے مکاتیب بنام غازی علم الدین
شامل ہیں۔آپ کے ستر سے زائد مضامین علمی و ادبی اور تحقیقی رسائل میں اشاعت پزیر ہوئے جبکہ بھارت میں تیس سے زائد علمی و ادبی رسالوں میں آپ کے تحقیقی مضامین شامل اشاعت ہوئے۔لسانی مطالعے‘ بلوچستان یونیورسٹی کوئٹہ میں پی ایچ ڈی (پشتو) کے نصاب میں شامل ہیں
ہلدا گاؤں

ہلدا گاؤں ضلع کشن گنج کے تحت دامل باڑی ہاٹ سے ایک کیلو میٹر دور مغرب میں واقع ہے.

## دیدار بخش مرحوم

دیدار بخش مرحوم کا خاندان وہاں کے شرفاء کا خاندان ہے۔ میرے نانا ان کے ہی صاحبزادے حاجی عبد الرحمن تھے۔ مرحومین کو دعاؤں میں یاد رکھیں.

مرحوم دیدار بخش ایک نہایت صاحب ثروت تاجر تھے۔ پانجی پاڑہ سے دہلی اور کولکاتا تک ان کی لمبی چوڑی تجارت پھیلی ہوئی تھی. اس زمانے میں ٹرکوں کے ذریعے ان کے مال دہلی اور خاص طور پر کولکاتا جاتے تھے۔

ہلدا گاؤں میں آج سے سو سوا سو سال پہلے قلعہ کے طرز پر انھوں نے اپنا گھر بار بنایا تھا۔ کولکاتا سے تجارتی رشتہ کی وجہ سے ان کی ساری تعمیرات وہیں کے کاری گروں نے کی تھیں. درونی حصے سے آتے ہیں کہ ایک بہت بڑا تین الگ الگ محل دو دو منزلہ اور ایک ایک منزلہ پر مشتمل زنان خانہ تھا جو گول چہار دیواری کے اندر تھا جس میں صرف محرم کو جانے کی اجازت تھی اور پھر زنان خانے سے باہر آنے کے لیے ایک چھوٹا سا خوبصورت دروازہ اور پھر باہر بڑا سا دالان جس میں لمبا چوڑا نوابی طرز کا باہری گھر، دوسری جانب مال گودام اور بڑا سا کھلیان جس کے کنارے کنارے دودھ 🥛 اور حمل و نقل کے جانوروں کے تھان، ایک چھوٹا سا پوسٹ آفس بھی تھا اور گارڈ کے طور پر دو تین پولیس بھی رہتے تھے اور پھر یہ سب گول چہار دیواری کے اندر فصیل بند جس کا ایک عالیشان صدر دروازہ بھی تھا۔ اسی گول چہار دیواری کی وجہ سے اسے گولہ بھی کہا جاتا تھا۔ اس گول چہار دیواری کے باہر پھر ایک چہار دیواری جس میں پورے گاؤں والوں کے لیے ایک عالیشان عید گاہ تھی اور عید گاہ سے مشرق کی جانب ہزار کے قریب آموں اور لیچھی کے درختوں کا بڑا سا سر سبز و شاداب باغیچہ اور پھر اس کے بعد قبرستان.

گولا سے مغرب میں ایک احاطے میں عالیشان پرانے طرز کی انتہائی دیدہ زیب جامع مسجد تھی.

حاجی دیدار بخش مرحوم کی تجارت کے علاوہ بڑی زمینداری بھی تھی.

حضرت مفتی اعظم ہند مولانا مصطفیٰ رضا خان قادری علیہ الرحمۃ کا جب علاقے میں دورہ ہوا تھا تو اس گاؤں میں بھی قدم رنجہ ہوئے تھے اور اسی وقت نانا الحاج عبد الرحمن مرحوم ان کے دست مبارک پر مرید بھی ہوئے تھے۔ میں نے نانا کا شجرہ دیکھا ہے۔

اس پورے خاندان کے جد اعلیٰ کا نام دربار علی ابن خضر بخش تھا اور دربار علی کے دو بیٹے تھے: (1) دیدار بخش اور (2) مولی بخش.

دیدار بخش کا تذکرہ ہوا اور رہے مولی بخش تو وہ بھی بہت بڑے تاجر تھے اور کافی أثر و رسوخ والے. ان کا بھی گھر بار اسی طرز پر کوجو باڑی میں واقع ہے جو ہلدا گاؤں میں شمال کی طرف واقع ہے۔ حاجی مولی بخش کا ابھی گذشتہ سال انتقال ہوا اور یہ بھی حضرت مفتی اعظم ہند سے مرید تھے.

🖍️از: محمد شہباز عالم مصباحی

نزیلِ حال: سیتل کوچی، کوچ بہار
سکون بخش ورزش

[تصغیر|[رچمنڈ برج پر لوگ سکون بخش ورزش کرتے ہوئے، جو عمومًا پانی میں پاؤں ہلانے تک ہی محدود ہے۔]]
**سکون بخش ورزش** ، جسے انگریزی میں **کولنگ ڈاؤن**، **لِمبرِنگ ڈاؤن** یا **وارمِنگ ڈاؤن** کہا جاتا ہے، ایک آسان طرز کی ورزش ہے، 
جو کافی شدت پر مبنی ورزش کے بعد کی جاتی ہے۔ اس کا مقصد جسم کو رفتہ رفتہ آرام کے یا تقریبًا آرام دہ موقف پر بحال کرنا ہے۔ اصل ورزش کی شدت کی مناسبت سے سکون بخش ورزش میں آہستہ جاگنگ یا چہل قدمی شامل ہو سکتی ہے۔ اگر اصل ورزش کم شدت والی ہو تو پھیلاؤ سے کام لیا جاتا ہے۔ سکون بخش ورزش سے دل کی دھڑکن کو اپنی سکون بخش رفتار پر بہ حال ہونے میں مدد مل سکتی ہے۔ واقعاتی طور پر سکون بخش ورزش سر چکرانے کو کم کر سکتی ہے جو پیشہ ور یا سنجیدہ کھلاڑی اور سُر کے مظاہرین تھکاوٹ بھرے کام کے بعد محسوس کر سکتے ہیں۔ 

## سکون بخش ورزش کے بعد کا کھانا
سکون بخش ورزش کے بعد چند غذائیں ہیں جن کے بارے میں یہ کہا جاتا ہے کہ ان کی وجہ سے کافی راحت ملتی ہے۔ اس میں سر فہرست تربوز ہے جو بہ طور خاص موسم گرما میں کثرت سے دستیاب ہوتا ہے۔ تربوز جسم کی بڑھی ہوئی گرمی کی تپش کو سابقہ حرارت پر بحال کرنے میں معاون ہے۔ اسی طرح سے کھیرا بھی کافی معاون ہوتا ہے۔ یہ پانی سے بھرا ہے اور صحت اور فرحت کا خزانہ ہے۔ کچھ مرچی والی غذائیں بھی ایسے موقع پر کافی فائدہ بخش ہوتی ہیں۔ لیموں بھی جسم کے اندر سے خارج پسینے سے بگڑنے والے پانی کے عدم توازن کو دور کرتا ہے۔ ہری پتی دار سبزیاں جو عام حالتوں مین کافی فائدہ بخش ہوتی ہیں، ایسے موقعوں پر بہت فائدہ پہنچاتی ہیں۔ جھر بیر اور شہتوت اور اسی طرح سے دیگر بیر بھی جسم میں پھرتی اور سابقہ فرحت کے بہ حال کرنے میں معاون ہو سکتے ہیں۔ تاہم اگر یہ سب نہ بھی دست یاب ہوں، تو قدرت کا انمول خزانہ پانی بہت فائدے بخش ہے۔ مگر یہ اصول عام حرارت والے پانی سے متعلق ہے۔ برف اور ٹھنڈا پانی ایسے موقعوں پر زیادہ فائدے مند نہیں ہوتا۔

## مزید دیکھیے
* ورزش
* یوگا

## حوالہ جات

زمرہ:ورزش
زمرہ:اصطلاحیات کھیل
مولی بخش

حاجی مولی بخش (ساکن ہلدا گاؤں، داملباڑی، ضلع کشن گنج، بہار) کا بتاریخ 6 ستمبر، 2018ء انتقال پر ملال ہو گیا۔ إنا لله وإنا إليه راجعون، البقاء لله الباقي.

## بیعت و ارادت

آپ حضرت مفتی اعظم ہند مولانا مصطفٰی رضا خان (علیہ الرحمہ) سے بیعت تھے۔ مفتی اعظم ہند کا جب ہمارے علاقے میں دورہ ہوا تھا تو آپ ہلدا گاؤں بھی تشریف لے گئے تھے اور حاجی صاحب مرحوم کے گھر کو اپنے قدوم میمنت لزوم سے شرف یاب کیا تھا۔ حاجی صاحب کے یہاں آپ نے حلوہ بھی تناول کیا تھا۔ اپنے گھر ہی میں حاجی صاحب مفتی اعظم ہند سے بیعت ہوئے تھے.

## عمارت و تجارت
حاجی صاحب مرحوم کی ایک دور میں تجارت کی دنیا میں اپنی پہچان تھی. لوہا گاڑا ہاٹ سے لے کر پانجی پاڑہ تک ان کی تجارت کی دھوم تھی. آپ پرانے وضع دار و شرافت پسند لوگوں کی یادگار تھے۔ کافی پہلے ہی نہایت ہی عالیشان بنگلہ نما گھر، چہار دیواری اور ایک بڑا صدر دروازہ بنایا تھا جبکہ ہمارے یہاں عام طور سے لوگوں کے کچے مکانات ہوتے تھے۔ اتنا بڑا دروازہ اور کسی کے یہاں میں نے نہیں دیکھا. دروازے کے بعد ایک بڑا دالان، پھر باہری گھر اور پھر سب سے اندر زنان خانہ. لگ بھگ پانچ بھیگہ زمین پر مشتمل گھر بار. یہ سب مرحوم کے ٹھاٹھ باٹھ اور شرافت کی مثال ہیں۔

صوم و صلاۃ کے پابند تھے۔ ایک بیٹا سنی عالم دین ہیں۔ مرحوم کے حق میں دعائے مغفرت و رحمت کی درخواست ہے۔ مرحوم ہمارے سگے پھوپھا کے سگے بھائی تھے۔ اللہ کریم مغفرت فرمائے اور غریق رحمت کرے.
ورزش

**ورزش**  کسی بھی جسمانی سرگرمی کو کہا جاتا ہے جو جسمانی تندرستی کو بڑھا سکتی ہے یا اسے بر قرار رکھ سکتی ہے جس سے مجموعی صحت اور تندرستی بنی رہے۔

ورزش کئی وجہوں سے کی جاتی ہے، جیسے کہ بڑھت اور طاقت کو ٹھیک کرنا، عمر کا اضافہ روکنے، بازو بڑھانے، دل کی شریانوں کے نظام کو درست کرنے، کھلاڑیوں کے ہنر کو پختہ کرنے، وزن گھٹانے یا بر قرار رکھنے، صحت کو ٹھیک کرنے اور تفریح کے لیے۔ کئی افراد کھلے کی ورزش کو ترجیح دیتے ہیں، جہاں وہ گروہوں کی شکل میں جمع ہوتے ہیں، ملنساری بڑھاتے ہیں اور خوشحالی میں اضافہ کر سکتے ہیں۔
 
صحت کے فوائد کے معاملے میں کتنی ورزش درکار ہے، یہ اس بات پر منحصر ہے کہ مقصد کیا ہے، کس قسم کی ورزش کی کوشش کی جا رہی ہے اور کرنے والے کی عمر کیا ہے۔ یہاں تک کہ کم سے کم ورزش بھی کسی بھی قسم کی ورزش نہیں کرنے سے بہتر ہے۔

صحت مند رہنے کے لیے پیسے خرچ کرنا ضروری نہیں ہے۔ جسم کو چُست رکھنے اور ذہن کی کارکردگی بڑھانے کے لیے روزمرہ زندگی میں تھوڑی سی ورزش کا وقت نکالنا بے حد ضروری ہے۔ روزانہ آدھا گھنٹہ دوڑنے سے فشار خون میں کمی آتی ہے جس سے دِل کی بیماری ہونے کا امکان کم ہوتا ہے۔ روزانہ چلنے اور آدھا گھنٹہ دوڑنے سے نہ صرف دِل صحیح طریقے سے کام کرتا ہے بلکہ اِس سے آپ كے پیروں كے پٹھے بھی مضبوط ہوتے ہیں جس سے ہڈیاں ضعیفی میں بھی نہیں ٹوٹتی اور مضبوط رہتی ہیں۔ اگر آپ کو دوڑنے كے لیے ٹریک یا کورس مل جائے تو بہتر ہے کیونکہ اس سے آپ كے جسم کا ربط وضبط اور توازن بہتر ہوتا ہے۔ جو لوگ پہاڑوں کے اطراف روزانہ چلتے ہیں ان کا باہر اونچی نیچی سطح پر چلنے سے جسمانی توازن اور مضبوط ہو جاتا ہے۔

## مزید دیکھیے
* صحت

## حوالہ جات


زمرہ:ویکی ڈیٹا سے مختلف مختصر وضاحت
زمرہ:ہوائی ورزش
زمرہ:کھیلوں کی تربیت
روسی (بالوں میں)

تصغیر|حد سے زیادہ سوکھا اور روسی بھرا سر
**روسی ** یا **ڈینڈرف**  ایک ایسا مسئلہ ہے جس سے دنیا کی تقریباً آدھی آبادی پریشان ہے۔ یہ بالکل بے ضرر اور قدرتی عمل ہے جس طرح سارے جسم میں اربوں کھربوں اکائیاں ہر وقت بنتی اور ختم ہوتی رہتی ہیں۔ اسی طرح ہمارے سر میں بھی اکائیاں بنتی اور مرتی ہیں۔ ان ختم ہونے والی اکائیوں کی باقیات یعنی مردہ اکائیاں سارے جسم میں خاموشی سے نظر آئے بغیر ٹھکانے لگ جاتے ہیں۔ لیکن سر میں نظر آجاتے ہیں اور خاص طور پر گہرے کپڑے کپڑے پہننے پر دکھتے ہیں۔ عام طور پر ان کا فطری دورانیہ تقریباً 28 دن میں مکمل ہوتا ہے۔ مگر کچھ افراد جن کی جِلد حساس ہوتی ہے ان میں یہ پانچ سے چھ دن میں مکمل ہوجاتا ہے یعنی تیز ہوجاتی ہے۔یہ خشک چھلکے جیسی ڈینڈرف بالکل بے ضرر ہے، لیکن حساس طبیعت کے افراد کو زیادہ ہی پریشان کرتی ہے۔

## علاج
نیم گرم ناریل کے تیل سے رات کو سر میں ہلکا سا مساج کر کے سو جائیں پھر اگلی صبح ایک۔ لیموں کا رس سر پر لگانے کے بعد ایک گھنٹے بعد شیمپو کر لیں۔ دہی میں کیسٹرآئل یا زیتون کا تیل۔ملا کر لگانے سے خشکی ختم ہو جاتی ہے۔ زیتون اور سرسوں کا تیل ملا کر مالش کرنے کے بعد انڈے کی۔سفیدی اور زردی پھینٹ کر سر میں لگائیں اور آدھے گھنٹے کے بعد سر دھو لیں۔ یہ ایک حکیمی نسخہ ہے جو روسی کو دور کرتا ہے۔ تاہم اسے دور کرنے کے کچھ اور طریقے بھی رائج ہے۔ اس کے علاوہ اس سے متعلق کچھ دوائیں بھی ایجاد کی جا چکی ہیں۔

## خراب موسمی اثرات
سردی اور جاڑوں کے موسم میں خشکی کی شکایات عام ہوجاتی ہیں۔ اس کے ساتھ ساتھ ایسی موسموں میں روسی کی شکایات بھی بڑھ سکتی ہیں۔ اور اس مسئلے کے حل کے لیے ڈاکٹروں کی رائے کے مطابق خشکی ختم کرنے والے اچھے ’اینٹی ڈینڈرف‘ شیمپو کا استعمال کیا جانا چاہیے، جس سے کہ ان مسائل سے نجات ملے۔

## مزید دیکھیے
* بالوں کی صحت

## حوالہ جات

زمرہ:انسانی سر اور گردن
زمرہ:آر ٹی ٹی
زمرہ:جلدی کیفیات
زمرہ:امراض
نیا پن

**نیا پن**  ایک ایسی کیفیت ہے جس میں کچھ نیا ہوتا ہے، چونکانے والا، اصلی یا غیر معمولی ہوتا ہے۔ نیا پن اس تجربے کے اظہار کو بھی کہا جا سکتا ہے جو کسی نئے ثقافتی نمونے یا کسی کے کسی شخص کے متعلق ذاتی رائے کو بھی کہا جا سکتا ہے۔

## وقت کا نیا پن
جیسا کہ فیض لدھیانوی کے شعر میں کہا گیا ہے:
:اے نئے سال بتا، تُجھ ميں نيا پن کيا ہے؟
:ہر طرف خَلق نے کيوں شور مچا رکھا ہے

ہر سال نئے سال کا موقع آتا ہے اور جاتا ہے۔ اس میں کچھ اچھے واقعات ہوتے ہیں اور کچھ ناخوش گوار سانحات۔ کچھ افراد پیدا ہوتے ہیں تو کچھ افراد دنیا سے رخصت ہوتے ہیں۔ کسی کو تعلیمی سند ملتی ہے، کسی کو اچھی ملازمت ملتی ہے، کوئی قابل رشک کاروبار کا مالک بنتا ہے تو کسی دیوالیہ نکل جاتا ہے۔ مگر چوں کہ لوگ اچھی باتوں کی امید کرتے ہیں انھی کی توقع کرتے ہیں، اس لیے اسی جانب امید بھرے انداز مین پیشگی خوشیاں مناتے ہیں۔

## خدمات اور مصنوعات میں نیا پن
کئی بار لوگ نئے خیالات اور نئی ترکیبوں کو بہ روئے لاتے ہوئے بالکلیہ نئے مصنوعات اور خدمات کو بہ روئے کار لاتے ہیں، جس کی وجہ سے لوگوں میں اس جدیدیت کی خوب پزیرائی ہوتی ہے۔ مثال کے طور پر دنیا بھر میں رقمی ادائیگیاں قدیم زمانے سے چلی آ رہی ہیں۔ تاہم ڈیجیٹل ادائیگیاں نئی خدمت ہیں۔ دنیا بھر میں پے پال بہت مشہور ہے۔ بھارت میں پے ٹی ایم، گوگل پے، فون پے، موبی کویک، فری چارج وغیرہ بہت عام اور مقبول ہو چکے ہیں۔ آن لائن ادائیگیوں کی سہولت کی وجہ سے فلپ کارٹ اور ایمیزون خریداریاں بہت مقبول ہیں۔ بیت الخلاء عوام کی ایک بہت اہم ضرورت ہے۔ اسی تصور کو آگے بڑھاتے ہوئے سولبھ انٹرنیشنل نے بھارت میں جگہ جگہ ادا کر کے دست یاب بیت الخلاء کی سہولت فراہم کی ہے۔ اس سے لوگوں کو بر وقت فارغ ہونے میں مدد ملتی ہے اور دوسری طرف یہ ادارے کی کمائی اور کئی نو جوانوں کے لیے ایک روز گار کا موقع بن چکا ہے۔

## مزید دیکھیے
* جدیدیت

## حوالہ جات

زمرہ:اختراع
یحییٰ امجد

نقاد ادیب شاعر و تاریخ دان

قلمی نام یحییٰ امجد، اصل نام محمد یحیٰی ولد مولانا سرمد مظاہری۔

## پیدائش
9 مئی، 1943ء کو  کندیاں میں پیدا ہوئے۔

## تصانیف
#قدیم اُردو 
#چینی شاعری 
#چیئرمین ماؤ کی نظمیں 
#بہترین نظمیں 
#تاریخ پاکستان وسطی دور (تاریخ)
#کلیات اصغر گوونڈوی(مرتب) 
#فن اور فیصلے(تنقید) 
#تاریخ پاکستان قدیم عہد (تاریخ)

## وفات
5 جنوری 1998ء کو لاہور میں رحلت فرمائی۔

## حوالہ جات

زمرہ:1943ء کی پیدائشیں
زمرہ:9 مئی کی پیدائشیں
زمرہ:1998ء کی وفیات
زمرہ:5 جنوری کی وفیات
زمرہ:پاکستانی مصنفین
قدیم تاریخ

**قدیم تاریخ**  ایک مجموعی اصطلاح کے طور پر ماضی کے سبھی واقعات کا نام ہے جو تحریر شدہ انسانی تاریخ اور قرون وسطی تک پھیلی ہوئی ہے۔ یہ تاریخ کے دور کا ایک مبہم اندازہ یہ ہے کہ یہ تقریبًا پانچ ہزار سال کی تاریخ پر محیط ہے۔ یہ سمیری دور سے شروع ہو کر عام مفہوم میں قرون وسطی تک پھیلنے والے دور کی تاریخ بیان کرتا ہے۔

## انسان کے آغاز کی تاریخ

انسان کے آغاز کے مختلف نظریات ہیں، جن میں یہ راجح سمجھا گیا کہ انسان کا آغاز افریقہ میں ہوا تھا۔ تاہم اس میں کافی تنازع ہے۔ چین 2015ء میں دریافت ہونے والے آثارِ قدیمہ نے تاریخی ترتیب کے اس نظریے کو ہلا کر رکھ دیا ہے جس کے تحت پوری دنیا میں پھیلے ہوئے نوعِ انسانی نے افریقہ سے آغاز کیا تھا۔جنوبی چین کے علاقے ڈاؤ اوکسن میں سائنسدانوں نے جدید انسانوں کے کم از کم 80 ہزار سال پرانے دانت دریافت کیے ہیں۔ یہ قدیم آثار وسیع پیمانے پر تسلیم کی جانے والی ’افریقہ‘ سے باہر ہجرت سے بھی 20 ہزار سال پرانے ہیں۔

## برصغیر کی قدیم تاریخ

مختلف تاریخی کتابیں اس موضوع پر شائع ہوئی ہیں جن میں کتاب ’’ قدیم تاریخ ہند‘‘ دی۔اے۔ سمتھ کی اسی ہم معنی عنوان کی انگریزی کتاب کا اردو ترجمہ ہے۔یہ کتاب اکیسویں صدی میں متعدد حوالوں سے اہم ہے۔یہ کتاب درج ذیل خوبیوں کی حامل ہے ۔ اول، یہ بنیادی تاریخی حوالوں کو ایک عہد بہ عہد سلسلے میں پیش کرتی ہے ۔ دو م، اس میں عیسوی دور کے پہلے ایک ہزارسال کے ہندوستان کے بارے میں کافی مواد موجود ہے۔سوم، مصنف کی استعمال کردہ حوالہ جاتی کتب مزید تحقیق کی راہ کھولتی ہیں ۔ چہارم، اس کے ذریعہ سے نو جوانوں کے ذہن میں قدیم ہندوستان کی سیاسی تاریخ کا ایک واضح خاکہ تشکیل پاتا ہے۔پنجم، یہ کتاب رومانی وجذباتی خیالات کی بجائے مستند ماخذوں پر مبنی ہونے کے باعث حقیقی معنیٰ میں ایک تاریخ کی کتاب ہے۔

## حوالہ جات


زمرہ:تاریخی ادوار
زمرہ:ویکی ڈیٹا سے مطابقت رکھنے والی مختصر تفصیل
عفت

**عفت** یا **پاک دامنی**  ایک زندگی کی نیک طینت طرز ہے جو جنسی اجتناب یا کسی بھی قسم کے رومانی تعلقات سے متعلق ہے۔ عفت کی اکثر تعریف اخلاقی معیاروں اور رہنمایانہ خطوط کے ضمن میں کی جاتی ہے جو ثقافت، تمدن یا مذہب سے متعلق ہیں۔ کئی بار مغربی دنیا میں عفت اور جنسی اجتناب متبادل کے طور پر مستعمل ہوتے ہیں، اگر چیکہ کہ ان میں مشترک الاستعمال ہونے کے باوجود ایک بنیادی فرق یہ ہو سکتا ہے کہ جنسی اجتناب اپنی انتہا میں عملًا کسی جنسی سرگرمی سے پرہیز پر نتیجہ خیز ہو سکتا ہے، جب کہ عفت سماجی طور تسلیم شدہ تعلقات جیسے کہ شادی شدہ زندگی میں جنسی تعلقات کی وکالت کرتی ہے۔ عفت میں شادی سے پہلے کے تعلقات اور غیر زوجی تعلقات، دونوں سے اجتناب مطلوب ہے۔

## عفت کی سماج میں اہمیت
جدید سماج عفت اور پاک دامنی کی کافی اہمیت ہے، جو سابقہ زمانوں سے بھی چلتی آ رہی ہے۔ معاشی مشکلات اور ذریعہ روز گار کی کمی کے باعث اکثر نوجوان روز گار کے لیے عرب ممالک یا مغربی ممالک کا رخ کرتے ہیں۔ یہ لوگ کئی مہینوں اور کچھ معاملوں میں سالوں گھر سے دور رہتے ہیں۔ ایک نوکری پیشہ آدمی اس امید اور آس میں رات دن محنت کرتا ہے کہ ہزارون میل دور اس کی اہلیہ کا تعلق صرف اور صرف اس سے ہے اور وہ اس کے گھر، اپنی عفت اور بچوں کا خیال رکھ رہی ہوتی ہے۔ ایسا نہ ہونے کی صورت میں کئی بار گھروں کا بکھراؤ ہو جاتا ہے، طلاق کی نوبت آتی ہے اور یہاں تک کے خونی جرائم پیش آتے ہیں۔

اس کے علاوہ بھی غیر زوجی تعلقات ملکوں میں بے امنی پیدا کرتے ہیں۔ اس کی وجہ شوہر اور بیوی میں بد اعتمادی بنی رہتی ہے اور رشتہ نازک رہتا ہے۔ لوگوں میں جذباتی لگاؤ کی کمی، طلاق میں اضافے اور خاندان کا بکھراؤ اس کے لازمی نتائج ہیں۔

جدید دور میں جوان لڑکیوں کی بے راہ روی کی وجہ سے بیس سال سے کم عمر میں حمل اور اسی متصل غیر مطلوبہ حمل کے اسقاط کے واقعات بھی سماجوں میں موضوع بحث بنے ہیں۔ کچھ جگہوں پر یہ بھی دیکھنے آیا ہے کہ ملکوں کی آدھی نو مولودوں کی تعداد بے باپ ہے، صرف ماں سے چلتی ہے، جس کی وجہ سے بچوں کی نشو و نما صحیح نہج پر نہیں ہونے پاتی۔

## مزید دیکھیے
* جنسی اجتناب

## حوالہ جات

زمرہ:جنسی پرہیز
زمرہ:فلسفہ عشق
زمرہ:نیکی
زمرہ:کامنز زمرہ جس کا ربط ویکی ڈیٹا پر ہے
زمرہ:جنس (حیاتیات)
زمرہ:جنسی اعمال
زمرہ:مسیحی اخلاقیات
زمرہ:شہوانیت
زمرہ:انسانی شہوانیت
زمرہ:مذہبی اخلاقیات
زمرہ:اسلامی اصطلاحات
ٹول برج

**ٹول برج**  ایک ایسا پُل ہے جہاں سے گزرنے کے لیے کچھ رقمی خرچ ٹول ادا کرنا ہوتا ہے۔ عمومًا کوئی نجی یا عوامی ملکیت کا تعمیر کنندہ اور دیکھ ریکھ کرنے والا اس ٹول کے ذریعے اپنا مشغول کردہ سرمایہ اس سے وصول کرتا ہے، جس طرح سے ٹول سڑک کے لیے کیا جاتا ہے۔

## ٹول برج کی اہمیت
کسی بھی عوامی تعمیر میں کافی وقت در کار ہوتا ہے۔ اس میں کئی مزدوروں کی محنت، ان سب کا محنتانہ، کافی ساز و سامان اور سرمایہ لگتا ہے۔ کوئی بھی اس طرح کے کروڑ ہا روپیے کے سر مایہ کی مشغولیت کے ساتھ ساتھ اس رقم کی واپسی کے بارے میں ضرور سوچ سکتا ہے۔ نجی شخصیات مشغولیت کے ساتھ ساتھ کچھ منافع کی بھی توقع رکھتے ہیں۔ اس کے لیے برج کی ایک جانب ایک ٹول پھاٹک یا ٹول گیٹ کی تعمیر کی جاتی ہے۔ وہاں سے گزرنے والی گاڑیوں کو روکا جاتا ہے۔ پھر ان سے کچھ رقم لے کر ہی انھیں جانے کا موقع دیا جاتا ہے۔ یہ عمل ایک لمبے وقت پر محیط ہوتا ہے، جو کئی سال تک جاری رہتا ہے۔ رقمی وصولی میں ان افراد کی تنخواہوں اور ٹول پھاٹک کے مختصر دفتر کے رواں اخراجات کا بھی احاطہ کیا جاتا ہے۔ جب یہ طے ہو جاتا ہے کہ سبھی مطلوبہ اخراجات وصول ہو چکے ہیں، تو یہ ٹول وصولی کا عمل ختم ہو جاتا ہے۔

## پاکستان میں نئے ٹول کے مقامات 2019ء
ستمبر، 2019ء کی اطلاع کے مطابق اس رواں سے پنجاب، پاکستان کے 11 نئے ٹول ٹیکس پوائنٹ پر اب روڈ ٹیکس وصول کیا جائے گا۔ گوجرانوالہ سے سیالکوٹ جانے والے بائی پاس پرٹول ٹیکس دیں گے، وزیرآباد بائی پاس استعمال کرنے والے اب ٹول ٹیکس اداکریں گے، قصوردیپالپورروڈ پرکھڈیاں خاص کے مقام پرٹول ٹیکس وصول ہوگا، مرید کے سے نارووال روڈ ٹول ٹیکس پرراہداری ٹیکس لیاجائے گا، برج اٹاری کے مقام پرلاہور جڑانوالا، فیصل آباد روڈ پر استعمال ٹیکس لیا جائے گا، اڈا کمیروالا پر ساہیوال سے عارف والا جانے والوں سے روڈ ٹیکس لیا جائے گا، قصورروڈ سے اوکاڑہ جانے والے 3 مقامات پرٹول ٹیکس اداکریں گے۔

## حوالہ جات

زمرہ:پل
زمرہ:ویکی ڈیٹا سے مطابقت رکھنے والی مختصر تفصیل
زمرہ:محصول شاہراہیں
ایشا ربا

**ایشا ربّا** تیلگو سنیما کی ایک مشہور اداکارہ ہیں، جو اپنی فلموں *انتھکا منڈو تروتھا* (2013ء)، *بانڈیپوٹو* (2015ء)، *اوئے* (2016ء)، *امی تھمی* ، *درسکوڈو* (2017)، *اؤ* (2018ء). اور *ارووندا سمیتا ویرا راگھوا* (2018ء) میں اپنے کردار کے لیے مشہور ہیں۔

## ابتدائی زندگی
ایشا ربّا 19 اپریل 1990ء کو وارنگل میں پیدا ہوئیں اور ان کی پرورش حیدرآباد ، تلنگانہ میں ہوئی ۔ ایشا ربّانے ایم بی اے کیا اور اس کے بعد میں فیس بک پر ایشا کی تصاویر دیکھ کر ہدایتکار موہنا کرشنا انڈراگانتی نے انھیں پسند کیا اور اپنی فلم میں کام دے کر انھیں تیلگو فلم انڈسٹری میں متعارف کرایا۔

## فلمی کیریئر
ایشا ربّا نے پہلی بار فلم *انتھکا منڈو آ تروتھا* میں ہیروئن کا مرکزی کردار ادا کیا۔ فلم میں ان کے ساتھ اداکار سمنتھ اشون تھے، یہ فلم باکس آفس پر کامیاب رہی اور اسے جنوبی افریقہ میں بین الاقوامی ہندوستانی فلمی فیسٹیول میں بہترین فلم کے لیے نامزد کیا گیا۔

اپنی پہلی فلم کے لیے ہی ایشا ربّا کو بیسٹ ایکٹریس کے ضمرے میں وامسی گرو دیویگا ایوارڈز ، سری کلاسدھا تیلگو ایسوسی ایشن چنائی ایوارڈ، بنگارو تھللی وومن آف ایکسلنس ایوارڈ  بھی ملا۔

بعد ازاں، انھوں نے کئی جنوبی ہندوستانی فلموں میں کام کیا جن میںاداکار اللاری نریش کے ساتھ *بانڈیپوٹو* (2015ء)، اداکار گیتھن بریٹو کے ساتھ اپنی پہلی تمل فلم *اوئے* (2016ء)، اداکار آدی شیوکے ساتھ *امی تمی(2017ء)* ، اداکار اشوک  بندریدی کے ساتھ *درسکوڈو* (2017ء)، *مایا مال* (2017ء)، اداکارہ کاجل اگروال، نتھیا مینن، رجینا کاسیندرا  کے ساتھ *اؤ* (2018ء) ،اداکار سمنتھ شلیندرا  کے ساتھ فلم *برانڈ بابو* (2018ء)، اداکار این ٹی آر جونئیر کی فلم *ارووندا سمیتا ویرا راگھوا* (2018ء) اور *سبرہمنیا پورم* (2018ء) شامل ہیں۔

فلم *امی تمی* کے لیے بیسٹ ایکٹریس  زمرے  میں تیلگو اپسارا ایوارڈ ، سینسیشنل ایکٹریس کے ضمرے میں سیناگرس ایوارڈ ، اندھرا پردیش فلم چیمبرز آف کامرس ایوارڈ، سنتوشم ایورڈز  (ناقدین) کا ایوارڈ بھی ملاسے نوازا گیا۔  اس کے علاوہ انھیں وی بی انٹرٹینمنٹس وندیتھرا کی جانب سے سال 2019ء کا بیوٹی آف دی ائیر ایوارڈ بھی ملا۔

ایشا ربا کی آنے والی فلموں میں  اداکار جی وی پرکاش کمار کے ساتھ ہارر کامیڈی فلم ائیارام جن منگل اور  کنڑ اداکار شیوراجکمار کے ساتھ اپنی پہلی کنڑ فلم میں نظر آئیں گی۔

## فلموں کی فہرست

## حوالہ جات

## بیرونی روابط

* 

زمرہ:1990ء کی پیدائشیں
زمرہ:اکیسویں صدی کی بھارتی اداکارائیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:حیدرآباد، بھارت کی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:تلنگانہ کی اداکارائیں
زمرہ:تیلگو اداکارائیں
زمرہ:وارنگل کی شخصیات
زمرہ:ویکی ڈیٹا سے مختلف مختصر وضاحت
مبارک خواجہ

**مبارک خواجہ** (  ) 1320-1344 کے درمیان اردوئے ایبض کا خان تھا۔ اس نے اپنے بھائی الباسان کی جگہ اقتدار سنبھالنے میں اردوئے زریں کے خان اوزبیگ خان اور باتو خان کے خاندان کی مدد سے کامیابی حاصل کی۔ تاہم اس نے سرائے سے اپنی آزادی کا اعلان کیا۔ خان نے اپنے بیٹے تینی بیگ کو اس کا تختہ پلٹنے کے لیے بھیجا۔ چنانچہ اس کی جگہ الباسان کے بیٹے چمتے نے لے لی۔ ہو سکتا ہے کہ وہ اپنی تخت پلٹی کے بعد کچھ زمینوں پر قبضہ کرکے طویل عرصہ تک زندہ رہا ہو۔

## نسب نامہ
* چنگیز خان
* جوچی
* اوردا خان
* سرتاقطے
* کوچو
* بیان
* سسیبوقہ
* **مبارک خواجہ**

## مزید دیکھیے
* گولڈن ہارڈ کے خانوں کی فہرست

## حوالہ جات

زمرہ:چودہویں صدی کے منگول حکمران
زمرہ:یوریشیائی خانہ بدوش
روس کی سائبیریا کی فتح

بائیں|تصغیر|300x300پکسل|یارموک کی سائبیریا کی فتح ،وتھیلی سوریکوف کی بنائی ایک تصویر
روس کی سائبیریا کی فتح 16ویں صدی عیسوی میں عمل میں آئی جب خانان سائبیریا
راجواڑوں کا ایک ڈھیلا ڈھالا سیاسی ڈھانچہ تھا۔ جو روسی مہم جوؤں (جو گنتی میں بہت زیادہ تھے) کی سرگرمیوں کے نشانے پر تھا جنھوں نے بہت سارے خاندانوں کی بنیاد اور قبیلوں کو اپنا وفاکار بنا لیا تھا اور علاقے میں کئی قلعے تعمیر کیے جہاں سے یہ حملے کرتے تھے ۔ اس کے جواب میں کوچم خان نے اپنی رعایا کو اسلام قبول کرنے کے لیے کہا (روسیوں کا خانان سائبیریا پر قبضہ کرنے کے لیے پراپیگنڈا)اور اپنے ٹیکس کا نظام بہتر کر کے اپنے اقتدار کو مرکزی بنانے کی کوشش کی ۔

سائبیریا کی فتح کی مہم جولائی 1580ء میں شروع ہوئی ، جب یارماک تیموفئیوچ نے 540 کاسک سپاہیوں کے ساتھ، خانان سائبیریا کے علاقے ووگولس پر حملہ کیا ۔ اس کے ساتھ 300 جرمن اور لتھوانی غلام بھی تھے جن کو سترونگانوف نے زار روس سے خریدا تھا ۔ پورے 1581ء کے سال یہ فوج یاگرا کے علاقے میں رہی اور ووگولس اور اوستیاک کے قصبوں پر قبضہ کیا۔ اس وقت انھوں نے کوچم خان کے ایک ٹیکس اکٹھا کرنے والے اہلکار کو بھی پکڑا۔ روسیوں کی پیش قدمی کے خلاف مسلسل تاتاری حملوں کے بعد یارماک کی فوج نے خانان سائبیریا کے دار الحکومت قاشلق پر قبضہ کرنے کی مہم تیار کی ۔ یہ فوج مئی 1582ء میں اس مہم پر نکلی اور دریائے ارتش کے کنارے پر تین دن کی لڑائی میں یارماک نے کوچم خان اور اس کے 6 اتحادی تاتاری شہزادوں کی متحدہ فوج کو شکست دی ۔ 29 جون کو تاتاروں نے کاسک فوج پر حملہ کیا پر اسے پسپا کر دیا گیا ۔

قصہ مختصر روسی مہم جوؤں نے ایک چھوٹی سی فوج کے ساتھ خانیت سیبیر کو فتح کر لیا اور اس علاقے کے مسلم تشخص کو ختم کر دیا ۔ اب خانیب سیبیر کے دار الحکومت قاشلق یا دوسرے شہروں میں خانیت سیبیر کی کسی باقیات کا نام و نشان نہیں ہے ۔ اس کا ذکر اب صرف کتابوں میں ملتا ہے ۔

زمرہ:تاریخ
زمرہ:تاریخ اسلام
زمرہ:تاریخ روس
زمرہ:تاریخ سائبیریا
زمرہ:خانیت سیبیر
زمرہ:روس
زمرہ:تاریخ یورپی استعماریت
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ایشیا میں نسل کشیاں
ماسکووی روس

**ماسکوی روس** یا **ماسکو کی گرینڈ ڈچی** (روسی زبان :ویلیکوئے کنیاژیستوو ماسکووسکوئے) قرون وسطی میں 1283ء سے 1547ء تک قائم رہی اک روسی ریاست تھی جس کا مرکز ماسکو شہر تھا ۔ روسی دستاویزاں میں لکھے جانے والے عظیم ماسکو رجواڑے کو مغرب کی دستاویزات میں **ماسکوے** یا ماسکوی روس بھی کہا جاتا تھا ۔ ماسکوی روس یا عظیم ماسکو راجواڑا ، ماسکو راجواڑا کی جانشین ریاست تھی جو بعد میں روسی بادشاہت کی پیش رو ریاست بنی ۔

## ابتدا
تصغیر|بائیں|225px|دانیال اول کے وقت میں ماسکو ایک لکڑی کے قلعے سے کچھ زیادہ تھا
جب منگولوں نے کیویائی روس کے علاقوں تر حملہ کیا ماسکو اس وقت ولادیمیر سوزدال راجواڑے کی ایک غیر معروف تجارتی چوکی تھی ۔ اگرچہ منگولوں نے 1238ء کی سردیوں میں ماسکو کو آگ لگا کر تباہ کر دیا اور 1293ء میں یہاں لوٹ مار کی پر اس کے دور دراز اور جنگلوں کے بیچ واقع ہونے کی وجہ سے اس کو منگولوں کے حملوں اور لوٹ مار سے کچھ تحفظ رہا ۔

ماسکو رجواڑے کی ترقی میں اس کے حکمرانی کرنے والے پرجوش تے خوش قسمت شہزادوں کا بھی بڑا ہاتھ تھا ۔ ماسکو رجواڑے کا پہلا حکمران دانیال I (موت:1303ء) تھا جوولادیمیر سوزدال راجواڑے کے حکمران الیگزینڈر نیوسکی کا سب سے چھوٹا بیٹا تھا ۔

## حوالہ جات

## بیرونی روابط

* روس
* Marshall Poe, *Foreign Descriptions of Muscovy: An Analytic Bibliography of Primary and Secondary Sources*, Slavica Publishers, 1995, ISBN 0-89357-262-4

زمرہ:1283ء میں قائم ہونے والے ممالک اور علاقے
زمرہ:1547ء کی یورپ میں تحلیلات
زمرہ:تاریخ
زمرہ:تاریخ ایشیا
زمرہ:تاریخ روس
زمرہ:روس
زمرہ:روس میں پندرہویں صدی
زمرہ:روس میں تیرہویں صدی
زمرہ:روس میں سولہویں صدی
زمرہ:سابقہ سلافیہ ممالک
زمرہ:یورپ
زمرہ:یورپ کی تاریخ
زمرہ:یورپ کی سابقہ فرماں روائیاں
زمرہ:یورپ میں 1283ء کی تاسیسات
زمرہ:یورپی سلطنتیں
زمرہ:کامنز زمرہ جس کا ربط ویکی ڈیٹا پر ہے
زمرہ:1547ء میں تحلیل ہونے والی ریاستیں اور عملداریاں
زمرہ:سابقہ ممالک
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:مسیحی ریاستیں
زمرہ:ماسکو میں سولہویں صدی
زمرہ:تاریخ ماسکو اوبلاست
زمرہ:ماسکو کی گرینڈ ڈچی
زمرہ:یورپ میں 1282ء کی تاسیسات
گیتا مہالک

گیتا مہالک (پیدائش 1948)  ایک ہندوستانی کلاسیکی رقاصہ ہے ، جو ہندوستانی کلاسیکی رقص کے روپ اوڈیسی کے بہترین مظاہرین میں سے ایک ہے۔  یہ ہندوستانی کلاسیکی رقص کی آٹھ شکلوں میں قدیم ترین ہے۔  گیتا مہالک کو فن کے میدان میں ان کی نمایاں خدمات کے لیے سنہ 2014 میں حکومت ہند نے پدم شری سے نوازا تھا۔ 
## زندگی
سیرت
گیتا مہلک نے بہت کم عمری میں ہی مشہور گرو دیبا پرساد داش سے رقص سیکھنا شروع کیا تھا۔ اس کے بعد ، مایادھر راوت کے ساتھ تربیت حاصل کرنے کے بعد ، گیتا کو اپنا انداز تیار کرنے میں مدد ملی ، جسے کئی پارکھی لوگوں نے رفتار کے روپ میں سراسر شاعری کے طور پر بیان کیا ہے ، مایادھر راوت کے تحت تربیت نے گیتا کو ایک ایسا انداز تیار کرنے میں مدد کی جسے بہت سارے ماہرین نے حقیقی طور پر رواں دواں نظم قرار دیا ہے۔ گیتا نے فرانس ، سوئٹزرلینڈ ، چین ، اٹلی ، اسپین ، امریکہ ، کینیڈا ، جرمنی ، پرتگال ، یونان اور افریقی براعظم کے بہت سے دوسرے ممالک اور دنیا بھر کے بہت سارے ممالک میں اس نے بڑے پیمانے پر سفر کیا ہے اور کارکردگی کا مظاہرہ کیا ہے۔

انھوں نے ہندوستان کے تقریبا تمام بڑے ڈانس فیسٹیولوں میں بھی کارکردگی کا مظاہرہ کیا ہے: کھجوراہو ڈانس فیسٹیول ، ایلورا ڈانس فیسٹیول ، الیفنٹا ڈانس فیسٹیول ، کونارک ڈانس فیسٹیول ، مہالی پورم فیسٹیول ، مکتیشور ڈانس فیسٹیول ، بدری کیوت فیسٹیول ، تاج فیسٹیول ، کجلیداس فیسٹیول ، جوجین میں۔ گنگا فیسٹیول ، منڈو فیسٹیول اور کالا فیسٹیول ان میں شامل ہیں۔ گیتا مہالک کو عام طور پر اوڈیسی کے روایتی انداز کو قومی شناخت دینے کا سہرا دیا جاتا ہے۔ وہ بڑے پیمانے پر جانا جاتا ہے ، رقص کے ماہر کے طور پر بھی جانا جاتا ہے (اظہار) گیتا نے متعدد رقص ڈراموں جیسے لایوانیوتی ، کرشنبھیلاشا اور دراوپدی - عبوری سوال کی کوریوگرافی کی ہے ، جسے ناقدین کی جانب سے داد ملی ہے۔ اپنی کوریوگرافی کے ذریعہ ، اس نے بہت ساری تبدیلی کی ترجمانیوں اور مذہبی اور سیکولر جہتوں کو دکھایا ہے۔ آرٹ اور ثقافت ، خاص طور پر اوڈیسی رقص کو فروغ دینے کے لیے گیتا مہلک نے دہلی میں واقع ایک غیر سرکاری تنظیم "گیتا اپاسنا" کی بنیاد رکھی ہے۔

انھوں نے اپنی زندگی میں بہت سے القابات حاصل کیے ہیں ، جیسے:
* بانی ڈائریکٹر - گیتا اپاسانہ
* ممبر - ماہر کمیٹی برائے اوڈیسی ڈانس - وزارت ثقافت
* ممبر - جنرل کونسل۔ سنگت ناٹک اکیڈمی
* ممبر - جنرل کونسل۔ اڈیشہ سنگیت ناٹک اکیڈمی

## ایوارڈز اور پہچان
* پدما شری - حکومت ہند - 2014
* سنگت ناٹک اکیڈمی ایوارڈ - 2010
* اوڈیشہ سنگت ناٹک اکیڈمی ایوارڈ - 2012
* گرامنی ایوارڈ - ہندوستان انٹرنیشنل رورل کلچرل سنٹر
* سینئر قومی فیلوشپ۔ وزارت ثقافت ، حکومت ہند
* گیتا مہالک ہندوستانی کونسل برائے ثقافتی تعلقات کے فنکاروں کے پینل میں شامل ہیں۔

## حوالہ جات

زمرہ:1948ء کی پیدائشیں
زمرہ:اڑیسی رقاص و رقاصائیں
زمرہ:بقید حیات شخصیات
زمرہ:ضلع کوراپوٹ کی شخصیات
زمرہ:اوڈیشا کے رقاص
زمرہ:اوڈیشا کی خواتین فنکار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:فنون میں پدم شری وصول کنندگان
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی رقاص
زمرہ:بیسویں صدی کی بھارتی فنکارائیں
ڈرائیڈیکس

ڈرائیڈیکس (Dridex) ایک مالویئر (malware) کا نام ہے جسے Maksim Viktorovich Yakubets نامی روسی ہیکر نے بنایا ہے۔ اس پروگرام کی مدد سے اُس نے امریکا، برطانیہ اور دوسرے ممالک کے بینکوں سے 10 کروڑ ڈالر سے زیادہ مالیت کی رقم چُرا لی۔
یعقوبٹس اور اس کے ساتھیوں کا یہ گروپ Evil Corp کہلاتا ہے اور ان کی آن لائن شناخت Aqua ہے۔ ان کا شکار بننے والی کمپنیاں بہت بڑی نہیں ہوتیں کیونکہ بڑی کمپنیاں اچھے اینٹی وائرس پروگرام استعمال کرتی ہیں۔
یہ مالویئر پہلی دفعہ 2011ء میں نمودار ہوا۔ یہ مالوئیر کسی ای میل کے ساتھ منسلک فائل کے ذریعے کمپیوٹر میں داخل ہوتا ہے اور بینک اکاونٹ سے متعلق معلومات چرا کر بینک ٹرانزیکشن شروع کر دیتا ہے جس کی رقم بالآخیر ہیکر کو منتقل ہو جاتی ہے۔ یہ مالویئر چالیس سے زیادہ ممالک میں پھیل چکا ہے۔
امریکا نے ہیکر یعقوبٹس کی گرفتاری میں مدد دینے والے کو 50 لاکھ ڈالر تک انعام دینے کا اعلان کیا ہے۔

## مزید دیکھیے
* بٹ کوائن

زمرہ:بینکاری
زمرہ:سافٹ ویئر
زمرہ:فریب کاری
زمرہ:مالویئر
زمرہ:مالیات
زمرہ:ونڈوز ٹروجنز
خالد اختر افغانی

**خالد اختر افغانی** خوشاب کے ممتاز شاعر محقق ،عظیم صحافی اور قائد اعظم کے قریبی ساتهی خالد اختر افغانی علیگ۔ قائد اعظم محمد علی جناح پر سب سے پہلی لکھی جانے والی کتاب، حالات قائد اعظم کے مصنف، قیام پاکستان سے قبل بمبئی سے مسلمانوں کے ترجمان اخبار ویکلی، طارق کے مدیر اور آل انڈیا مسلم لیگ بمبئی کے کنوینیر آور قائد اعظم محمد علی جناح کے قریبی ساتھیوں میں سے تھے۔ آپ نے بمبئی سے ماہنامہ طارق کا اجرا کیا قائد اعظم کے حالات زندگی پر بہترین کتاب لکهی اس کتاب کو حکومت پاکستان کی طرف سے بے پناه پزیرائی ملی .اور صدارتی اعزاز سے نوازا گیا خوشاب میں آپ نے بسلسلہ روزگار طویل عرصہ گزارہ .آپ کی اولاد بهی خوشاب میں آباد ہے۔ 1978ء کو رحلت فرما گئے، سوہدرہ میں تدفین ہوئی۔ ان کے فرزند ارسلان اختر افغانی خوشاب اور سوہدرہ سے اپنا اخبار ضرغام نکالتے ہیں۔

## ابتدائی زندگی
خالد افغانی 1914ء کو سوہدرہ میں پیدا ہوئے۔

## حوالہ جات

زمرہ:1914ء کی پیدائشیں
زمرہ:سوہدرہ میں پیدا ہونے والی شخصیات
تانیہ ایدروس

تانیہ ایدروس (Tania Aidrus) کا تعلق کراچی سے ہے، پاکستان سے 20 سال پہلے بیرون ملک چلی گئی تھیں اور انھوں نے پہلے امریکہ کی برانڈیز یونیورسٹی سے بائیولوجی اور اکنامکس میں بی ایس کی ڈگری لی اور پھر میساچوسٹس انسٹیٹوٹ آف ٹیکنالوجی سے ایم بی اے کیا۔

بعد ازاں انھوں نے ایک اسٹارٹ اپ کلک ڈائیگنوسٹک کی بنیاد رکھی اور اس کی ڈائریکٹر کے طور پر کام کیا۔

2008ء میں گوگل میں انٹرن شپ کی تھی جس کے بعد سے وہ ٹیکنالوجی کمپنی کے ساتھ منسلک ہوئیں۔

گوگل کی جنوبی ایشیا کی کنٹری منیجر کے طور پر 2008ء سے 2016ء تک کام کیا اور پھر انھیں گوگل کے پراڈکٹ، پیمنٹ فار نیکسٹ بلین یوزر پروگرام کی ڈائریکٹر بنادیا گیا۔

اور اب 2019ء میں وہ ڈیجیٹل پاکستان ویژن کی سربراہ مقرر کی گئی ہیں،
ازیں قبل گوگل کے سنگاپور آفس میں ایک اہم عہدے پر کام کر رہی تھیں۔
پاکستان سپر لیگ 2020ء

**پاکستان سپر لیگ 2020ء** یہ پاکستان سپر لیگ کا پانچواں دور تھا یہ ٹوئنٹی/20 کرکٹ فرنچائز 2015ء میں پاکستان کرکٹ بورڈ نے قائم کی۔ اس میں کل 6 ٹیموں نے شرکت کی۔ یہ ٹورنامنٹ 20 فروری سے 18 مارچ تک کھیلا جانا تھاکورونا وائرس کی وجہ سے آخری میچ نومبر میں ہوئے 17 نومبر 2020ء کو کراچی کنگز اور لاہور قلندرز کے درمیان آخری میچ ہوا جس میں کراچی کنگز نے برتری حاصل کی۔

## ٹیمیں اور شریک کھلاڑی

## مقامات
پاکستان سپر لیگ2020 ٹورنامنٹ مکمل طور پر پاکستان میں ہو گا۔ 
چار مقامات پر کل 34 میچ کھیلے جائیں گے جن میں لاہور،
کراچی، راولپنڈی اور ملتان شامل ہیں۔ 
افتتاحی تقریب کراچی میں منعقد ہو گی جبکہ فائنل لاہور میں کھیلا جائے گا۔ 




## میچ آفیشلز

### امپائر

*  فیصل آفریدی
*  اسلم بریچ
*  علیم ڈار
*  مائیکل گف
*  ماجد حسین
*  ناصر حسین
*  رچرڈ النگورتھ
*  امتیاز اقبال
*  ثاقب خان
*  رین مور مارٹینز
*  طارق رشید
*  احسن رضا
*  شاذب رضا
*  راشد ریاض
*  آصف یعقوب

### ریفری
*  محمد انیس
*  روشن ماہناما
*  جاوید ملک
*  عزیز الرحمن

## کمنڑی

*  ایچ ڈی ایکرمین
*  مارک بوچر
*  ڈومینیک کارک
*  بازید خان
*  ڈینی ماریسن
*  عروج ممتاز
*  کاس نائیڈو
*  ڈرک نینس
*  رمیز راجہ
*  جونٹی روڈز
*  مائیکل سٹارٹر
*  ایلن ولکنز
*  وقار یونس

## لیگ مرحلہ

### پوائنٹس ٹیبل

* ذریعہ: کرک انفو
* ذریعہ: کارنر انفو
* چوٹی کی چار ٹیمیں پلے آف کے لیے کوالیفائی کریں گی۔
*  کوالیفائر میں پہنچ گئیں۔
*  ایلیمینیٹر 1 میں پہنچ گئیں۔

### خلاصہ

### لیگ کی تفصیل

## مقابلے
پی سی بی نے 1 جنوری 2020ء کو ان مقابلوں کا اعلان کیا۔

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

----
----

## پلے آف

### دوسرا سیمی فائنل

### فائنل

## ایوارڈ اور شماریات
### سب سے زیادہ رنز

### سب سے زیادہ وکٹیں

## حواشی

## حوالہ جات



زمرہ:پاکستان میں کرکٹ بلحاظ سال
زمرہ:پاکستان سپر لیگ
زمرہ:پاکستان میں کرکٹ لیگیں
زمرہ:پاکستانی کرکٹ میں 2020ء
زمرہ:پاکستان میں کورونا وائرس کی وبا، 2020ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں کرکٹ کے عالمی مقابلے
آداب دسترخوان

**آداب دسترخوان**  وہ اصولوں کا مجموعہ ہے کو کھانے پینے سے متعلق ہیں، جس میں برتنوں کا استعمال بھی شامل ہے۔ مخلتف ثقافتوں میں آداب دسترخوان سے متعلق اصول مختلف ہیں۔ ہر خاندان یا گروہ اپنے خود کے معیار طے کر سکتا ہے کہ کس قدر سختی سے ان اصولوں کو اپنایا جانا چاہیے۔

## بر صغیر میں کھانے پینے کے اصول
اکثر دیکھا گیا ہے بر صغیر بھارت اور پاکستان میں لوگ چاول کو سالن کے ساتھ اپنی انگلیوں سے ایسا اچھی طرح سے ملا لیتے ہیں۔ اکثر یہ بھی دیکھا گیا ہے کہ آدھی انگلی میں چاول لپٹی اور ہتھیلیوں سے سالن رس رہا ہوتا ہے۔ اس کے بر عکس کچھ صرف ہاتھ کی تین انگلیوں سے کھاتے ہیں۔ بعض عربی لوگ بھی چاول بادقت ہی کھا پاتے ہیں ، پہلے اس کا گولا بناتے ہیں پھر منہ میں تیزی سے دھکیلتے ہیں۔ البتہ چوں کہ برصغیر میں چاول کا پکوان بہت عام ہے، اس لیے یہ کیفیت دیکھی نہیں جاتی۔

بر صغیر میں لوگوں میں زیادہ تر ہاتھ سے کھانے کا رواج ہے۔ تاہم چمچوں کی مدد سے کھانا بھی رواج پکڑ رہا ہے، جس کے بارے میں یہ دعوٰی کیا کہ گیا ہے کہ یہ مغربی لوگوں کی دیکھا دیکھی اپنایا گیا طریقہ ہے۔تاہم اس کے حامی یہ دعوٰی کرتے ہیں کہ چمچے سے کھانے سے انگریز یا مغربیوں کی مشابہت آنا لازمی نہیں ، کیونکہ یہ ایک آلہ سہولت کے لیے ہے اور اس کا استعمال بالعموم تمام مذاہب اور ثقافت والے کرتے ہیں کسی۔ یہ کسی ایک زمرے کے لوگوں کا خاصا نہیں ہے۔ لوگ اس بات کا بھی حوالہ دیتے ہیں کہ چمچے کا تو استعمال یوں بھی دسترخوان پر سبھی لوگ ویسے بھی کرتے آئے ہیں جیسے کہ لوگ جب رکابی میں ہانڈی یا دیگچی سے سالن ڈالتے ہیں تو اس کے لیے سبھی بڑا چمچہ استعمال کرتے ہیں۔ اس کے علاوہ چاول کے چمچے سے بھی کھانے کی صورت مین استعمال ہاتھ ہی ہوتا ہے، کیوں کہ چمچہ از خود آگے منہ میں نہیں جاتا۔

کچھ لوگ بالکل ہی مغربی ثقافت کی دیکھا دیکھی میز پر بیٹھ کر ، گلے میں بڑا رومال ڈال کر تین آلے (چمچہ ، چھری اور کانٹا) سامنے رکھ کھانا کھائے تو یہ کہا جا سکتا ہے کہ مغربی دنیا کی نقل ہے۔ تاہم جہاں بڑا گوشت کا ٹکڑا ہو ، ران وغیرہ ہو جو چھری سے کانٹنے کے بغیر چارہ نہیں وہاں یہی بہتر سمجھا جاتا ہے کہ چھرے کا استعمال کیا جائے۔ اسی طرح سے آم اور تربوز جیسے پھلوں کے کاٹ کر کھانے میں اکثر لمبی چھری کا استعمال ہوتا ہے۔

## مزید دیکھیے
* دسترخوان
* پکوان
* ضیافت
* عشائیہ
* ولیمہ

## حوالہ جات

زمرہ:عشائیہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:آداب بلحاظ موقع
زمرہ:تناول طعام کے رویے
زمرہ:مراسم اخلاق
زمرہ:غذائی ثقافت
زمرہ:خوراک و مشروب
شریف المجاہد

**شریف المجاہد** (1 جولائی 1926ء - 27 جنوری 2020ء) ایک پاکستانی صحافی، مصنف اور پروفیسر تھے۔

## تعلیم اور پیشہ وارانہ زندگی
شریف المجاہد یکم جولائی 1926ء کو مدراس، بھارت (جدید دور چنائی) میں پیدا ہوا۔ 1949ء میں بی اے کرنے کے بعد، انھوں نے 1951ء میں مدراس یونیورسٹی میں اسلامی تاریخ میں ماسٹرز کی ڈگری مکمل کی۔ انھوں نے 1952ء میں جامعہ سٹنفورڈ سے صحافت میں، 1959ء میں میک گل یونیورسٹی سے اسلامی مطالعات میں ایم اے کی اضافی ڈگریاں مکمل کیں۔ 

## وفات
شریف المجاہد 27 جنوری 2020 ءکو وفات پا گئے۔ ان کے جمع کردہ دستاویزات سندھ آرکائیوز کے پاس ہیں۔

## کتابیں
المجاہد نے کئی کتابیں لکھیں۔

## حوالہ جات

زمرہ:1926ء کی پیدائشیں
زمرہ:2020ء کی وفیات
زمرہ:جامعہ سٹینفرڈ کے فضلا
زمرہ:جامعہ کراچی کا تدریسی عملہ
زمرہ:جامعہ مدراس کے فضلا
زمرہ:مہاجر شخصیات
زمرہ:چھوٹے پیغام خانوں کا استعمال کرنے والے مضامین
زمرہ:پاکستانی علما
زمرہ:کارکنان تحریک پاکستان
زمرہ:ستارۂ امتیاز وصول کنندگان
زمرہ:پاکستانی محققین
زمرہ:پاکستانی مورخین
زمرہ:ویکی ڈیٹا سے مختلف مختصر وضاحت